— Для многіх, хто працаваў тут, раён стаў стартам, пасля якога былі новыя, больш высокія пасады. Так Раман Віктаравіч Герасімаў потым узначаліў у вобласці аддзел па барацьбе са злачыннасцю, як і Сяргей Дзмітрыевіч Сініцкі, які зараз займае пасаду пракурора Мазыра. Віктар Анатольевіч Семянцоў цяпер на пасадзе пракурора Чачэрскага раёна, Барыс Іванавіч Талан — пракурор Добрушскага раёна, — са шчырай павагай да калег расказвае Раман Фурс. — На стэндзе немагчыма было б адлюстраваць усіх работнікаў, якія заслугоўваюць гэтага. Напрыклад, загадчыцай канцылярыі з 1955 па 2002 год была Ніна Савельеўна Пазнякова: шлях у цэлае жыццё! А з 2002 па цяперашні яе змяніла Наталля Пятроўна Арэшчанка, якая толькі нядаўна пайшла на пенсію. Даволі доўга працавала Дзілара Мансураўна Абазава, на Веткаўшчыне яна вырасла ад памочніка пракурора да намесніка.